Két éve még nem is hallottunk róla, most az egész világon pusztít, terrorpánikot okoz. Mi az Iszlám Állam sikerének titka és meddig rombolhat még? Infoanimációs videóban meséljük el.

10 hónap után újra a szíriai hadsereg ellenőrzi az ókori romjairól híres várost.

Korábbi hírek szerint megölték, újabb értesülések alapján mégis életben lehet a fogva tartott pap.

A március 22-i, brüsszeli támadások csak a kezdet, újabb erőszakhullámra számíthat Európa és Amerika – ez a lényege az üzenetnek, amit az Iszlám Állam (IS) médiaszervezete, az al-Wafa adott ki, írja a Washington Times.

„Amerika, te vagy a következő” az egyik szalagcím, mely alatt azt írják: az USA elfelejtette, hogy a muszlimok nem fogadják el a megalázást, és nem szalasztják el az alkalmat, hogy bosszút álljanak.

Nem felejtettük el az Irak megszállásakor megerőszakolt szüzek sikoltásait. Allah segítségével bosszút állunk rajtatok, leromboljuk a mítoszotokat, elraboljuk és rabszolgapiacon adjuk el asszonyaitokat.

– szól az üzenet, melyben arra is utalnak, hogy a San Bernardinó-i lövöldözőhöz hasonló, amerikai születésű támadóból „akár tízet küldenek Amerikára”. (December 2-án a 29 éves Tashfeen Malik és férje, a 28 esztendős Syed Rizwan Farook támadást hajtott végre a dél-kaliforniai San Bernardino megyei egészségügyi dolgozók munkahelyi bankettjén. A két merénylő a vérengzés után a rendőrökkel vívott tűzharcban életét vesztette.)

Egy másik al-Wafa-cikk Európa fenyegetésével foglalkozik.

Ma Brüsszel és a repülőtere, holnap akár Portugália vagy Magyarország kerülhet sorra.

– szól a cím. A megemlített két ország közül egyik sem számít az IS fő célpontjai közé, valószínűleg azért ezeket emelték ki, hogy fenntartsák a félelemérzetet: bárhol Európában lecsaphatnak. Ahogy fogalmaznak: „A lényeg: egy európai nemzet vagy főváros sincs biztonságban az Iszlám Állammal támadásaival szemben.”

A támadók megmutatták Belgiumnak: bombákkal, robbanóövekkel, fegyverekkel törünk rátok, és koporsóban küldünk titeket a pokolba. A mindenható Allah nevében a szórakozóhelyeken, stadionokban, iskolákban, földön, vízen, bárhol lecsapunk rátok.

„Célba vesszük a katonaságot, a rendőrséget, a nőket, férfiakat, az öregeket, gyerekeket. Senkit nem hagyunk életben” – írják.

ISIS: a franchise-terrorszervezet, ami lángokba borítja a világot

A világsajtó egyébként két éve is riogatott már azzal, hogy a kalifátus Magyarországot is kinézte magának, akkor egy bizonytalan eredetű térkép alapján vázolták fel, meddig akarhatnak terjeszkedni a dzsihádisták.